CELEX: 32016R0533
Language: da
Date: 2016-03-31 00:00:00
Title: Kommissionens gennemførelsesforordning (EU) 2016/533 af 31. marts 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

6.4.2016   
               
               
                  DA
               
               
                  Den Europæiske Unions Tidende
               
               
                  L 89/4
               
            KOMMISSIONENS GENNEMFØRELSESFORORDNING (EU) 2016/533
      af 31. marts 2016
      om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
      ud fra følgende betragtninger:
      
                  (1)
               
               
                  Ved forordning (EØF) nr. 2658/87 blev der fastlagt en varenomenklatur (»den kombinerede nomenklatur«), der fremgår af bilag I til samme forordning.
               
            
                  (2)
               
               
                  Af hensyn til retssikkerheden er det nødvendigt at præcisere bestemmelsen af proteinindholdet i sojabaserede drikkevarer tariferet under underposition 2202 90 11 og 2202 90 15 i den kombinerede nomenklatur.
               
            
                  (3)
               
               
                  Kjeldahls metode, som fastlagt i Kommissionens forordning (EF) nr. 152/2009 (2), bør anvendes til bestemmelse af indholdet af råprotein. Kjeldahls metode er den internationalt anerkendte metode til skønsmæssig beregning af proteinindholdet i mad på grund af sin universalitet, præcision og reproducerbarhed. Omregningsfaktoren til bestemmelse af proteinindholdet på grundlag af det samlede kvælstofindhold afhænger af typen af protein i prøven. Da der i dette tilfælde skal bestemmes indholdet af sojaprotein, bør en omregningsfaktor på 6,25 anvendes.
               
            
                  (4)
               
               
                  En ny supplerende bestemmelse bør derfor indsættes i kapitel 22 i del II i den kombinerede nomenklatur for at sikre ensartet fortolkning af disse på hele Unionens område.
               
            
                  (5)
               
               
                  Forordning (EØF) nr. 2658/87 bør derfor ændres.
               
            
                  (6)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      I kapitel 22 i del II i den kombinerede nomenklatur, der er gengivet i bilag I til forordning (EØF) nr. 2658/87, indsættes følgende supplerende bestemmelse 13:
      
         
                     »13.
                  
                  
                     For så vidt angår underpos. 2202 90 11 og 2202 90 15 bestemmes proteinindholdet ved at multiplicere det samlede kvælstofindhold, som beregnes efter metoden i punkt 2 til 8 i del C i bilag III til Kommissionens forordning (EF) nr. 152/2009 (*), med en faktor på 6,25.
                  
               
      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 31. marts 2016.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør for beskatning og toldunion
            
         
      
      
         (1)  EFT L 256 af 7.9.1987, s. 1.
      
         (2)  Kommissionens forordning (EF) nr. 152/2009 af 27. januar 2009 om prøveudtagnings- og analysemetoder til offentlig kontrol af foder (EUT L 54 af 26.2.2009, s. 1).